text: Smittuprosentið í gjár var næstan 57 prosent. Tað vil siga, at fleiri enn annarhvør kanning í gjár var positiv
text: #000001
text: Enn einaferð vísir týsdagurin seg at vera tann sum hevur mest smittu við sær.
text: #000002
text: Fyri løtu síðan almannakunngjørdu myndugleikarnir tølini fyri í gjár, og enn einaferð setti smittutalið met, tí í dag hava 1.265 fólk fingið at vita, at kanningarnar í gjár vístu, at tey eru smittað við koronu.
text: #000003
text: Men tað er ikki bara talið av smittaðum, sum setti met í gjár. Eisini smittuprosentið setir met.
text: #000004
text: Samanlagt vórðu 2.226 kanningar gjørdar í gjár, og tá smittutalið er 1.265 merkir tað, at smittuprosentið er 56,8.
text: #000005
text: Tað vil siga, at fleiri enn annarhvør av teimum, sum vórðu kannað í gjár, hava í dag fingið at vita, at tey eru smittað.
text: #000006
text: Samanlagt eru nú 4.878 fólk smittað við korona. Íalt hava tað nú verið 25.625 smittutilburðir í Føroyum síðan korona byrjaði. Tað vil siga at næstan helmingurin av føroyingum hava verið smittað. Heilt neyvt merkir talið í dag, at 47,7 prosent av fólkinum her á landi hava havt koronu.
text: #000007
text: So galið er tað kortini ikki, tí fleiri hava havt korona meira enn einaferð, men tey eru tó ikki so nógv í tali, at tað ger tann stóra munin.
text: #000008
text: Í løtuni eru 15 innløgd við korona, harav seks eru innløgd vegna korona. Ein liggur á intensivari deild og ein fær hjálp við andingartóli. Tað eru skrásett 20 deyðsføll í samband við korona her á landi.
text: #000009